Λυσσαριά Αχαΐας

Η Λυσσαριά υπήρξε παλιός, βραχύβιος οικισμός του τότε Νομού Αχαιοήλιδος, που δεν υπάρχει πια. Η θέση του οικισμού τοποθετείται στην περιοχή ανάμεσα στους οικισμούς της Πλατανόβρυσης, της Χαλανδρίτσας και του Βασιλικού, ενώ σήμερα στη θέση του έχει αναπτυχθεί ο νεότερος οικισμός της ΚοίμησηςΤριανταφύλλου 1995, λήμμα Κυδωνίαι.Λουλούδης 2010, σελ. 284..

Ιστορικά στοιχεία
Η Λυσσαριά, που ίσως αρχικά να ονομαζόταν «Λυσσαρέα»Τριανταφύλλου 1995, λήμμα Λυσσαριά., καταγράφηκε το 1700 στην ενετική απογραφή «Grimani» ως «Lisaria» και είχε 19 οικογένειες (77 κάτοικοι). Ως «Lisaria, το 1830, είχε πληθυσμό 9 οικογένειες, ενώ το 1835 αναφέρεται να κατοικείται από 5 οικογένειες (22 κάτοικοι). Αναγνωρίστηκε ως οικισμός στις 20/04/1835, όταν και υπήχθη στον τότε Δήμο Φαρών, ενώ καταργήθηκε από οικισμός το 1845 (ΦΕΚ 32Α της 08/12/1845)Ε.Ε.Τ.Α.Α. - Διοικητικές μεταβολές Λυσσαριάς Αχαιοήλιδος. eetaa.gr. Ανακτήθηκε: 16/06/2018..

Στην περιφέρεια της Τοπικής Κοινότητας Πλατανόβρυσης απαντώνται τα τοπωνύμια «Λυσσαριά» και «Λυσσαρόβρυση»Λουλούδης 2010, σελ. 285..

Δείτε επίσης
Κοίμηση Αχαΐας
Πλατανόβρυση Αχαΐας

Παραπομπές

Πηγές

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κυδωνίαι, λήμμα Λυσσαριά.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Λυσσαριάς Αχαιοήλιδος. eetaa.gr. Ανακτήθηκε: 16/06/2018.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου